钦定古今图书集成/方舆汇编/职方典/第1185卷 > 《竹楼》何乔新
## 钦定古今图书集成/方舆汇编/职方典/第1185卷 > 《竹楼》何乔新

“黄冈使君文中虎，劲气英英隘寰宇。西清东观莫容
身，又拥朱幡守江渚。江云山雨昼冥冥，使君对此若
为情。惊涛厌见蛟鼋舞，老树愁闻猿狖鸣。平生才名
冠当世，每吐忠言裨国是。哆呫窃笑奸謟排，一身南
北长如寄。使君知命不解愁，竹楼哄起江之陬。笑呼
斗酒酬前哲，风帆沙鸟任沉浮。仙游今在蓬莱岛，陈”
迹荒凉凄蔓草。我来不见楼中人，自酌寒泉荐频藻。